เรื่องร้องเรียน (ถนน,แสงสว่าง,ป้าย,ร้องเรียน,ต้นไม้,ความปลอดภัย) วันที่ 2023-08-31 09:24:44 — แขวงหนองค้างพลู เขตหนองแขม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033829
ขอให้แก้ไขปัญหาเสาไฟฟ้าส่องสว่างริมทางดับ หมายเลขเสา ท294 บริเวณ บาทวิถีด้านหน้าปากซอยเพชรเกษม 106 ถนนเพชรเกษม แขวงหนองค้างพลู เขตหนองแขม กรุงเทพมหานคร จุดสังเกต ตั้งอยู่ใกล้ป้ายหยุดรถโดยสารประจำทาง และใกล้จุดบริการจอดรถจักรยาน เนื่องจากประมาณต้นเดือนสิงหาคม 2566 (ไม่ทราบวัน และเวลาที่ชัดเจน) ผู้ร้องพบเห็นหม้อแปลงไฟฟ้าระเบิด โดยมีเจ้าหน้าที่จากการไฟฟ้านครหลวง เข้ามาดำเนินการแก้ไขสำเร็จแล้ว ต่อมาเสาไฟฟ้าส่องสว่างริมทางที่อยู่ใกล้เคียง เป็นหมายเลขเสา ท294  จำนวน 1 เสา ดับลง ทำให้บริเวณดังกล่าวมืด โดยเฉพาะในช่วงฤดูฝนถนนจะมืดมาก ทำให้ประชาชนที่เดินสัญจรไม่ได้รับสะดวก และเกรงจะเกิดอันตรายหรืออุบัติเหตุ ประกอบกับประสงค์ให้ตัดต้นไม้บริเวณดังกล่าว ที่ใบไม้บดบังดวงไฟของเสาไฟฟ้าที่ดับด้วย (หมายเลขเสา ท294) ส่งผลให้ได้รับความเดือดร้อนมาเป็นระยะเวลาประมาณ 2 สัปดาห์ เบื้องต้นผู้ร้องเคยแจ้งเรื่องผ่านทางโทรศัพท์ไปยังการไฟฟ้านครหลวงแล้ว แต่จนถึงปัจจุบัน (วันที่ 25 สิงหาคม 2566) ยังคงไม่มีเจ้าหน้าที่เข้ามาแก้ไขแต่อย่างใด จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวด้วย เพื่อเป็นการบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อนามแฝงและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata